شەفەق نیوز/ دەسەڵاتەیل ئەمریکا خەوەردان ک سێ کەس لەناو هۆڵ دراتن لە فڕۆکەخانەی ناودەوڵەتی سان فرانسيسكو زەخمدار بوین، هەنای پیاویگ وە چەقو پەلاماریان دا.
رۆبێرت رویکا قسەکەر پۆلیس فڕۆکەخانەی سان فرانسیسکۆ لە بەیاننامیگ وت: ئەو کەسە ک گومان لەلی کریاگە، نزیکەی ساعەت شەش ئیوارە روی کردە فڕۆکەخانەگە، و گەردیە دەور هۆڵەگە، ئیجا چەقویگ دراورد وپەلامار سێ پیاو دا.
رویکا وتیش: قوربانیەیل زەخمیان تیمار کریا، ک قویل نییە، وتیش: لەی مەوقە ناسنامەی توومەتبار ئاشکرا نیەکەن، تا دویای  لێکوڵینەوە.
